प्रायमरी के लइका पढ़ही अब कहानी, सबो स्तर म 20-30 पुस्तक रइही
अंजोर.रायपुर, 27 सितंबर। छत्तीसगढ़ राज्य म सबो प्राथमिक स्कूल म पढ़ईया मन म पठन कौशल विकसित करे के खातिर अब शिक्षा विभाग एक नया प्रयोग करत रोचक कहानी के सहारा लेही। कक्षा पहिली ले लेके पांचवी तक के लइका ल अब रोचक कहानी पढ़े ल मिलही। लइका ले कक्षा म येकर पाठ भी कराये जाही, ताकि ओमा पढ़े के संग वाक्य ल समझे के क्षमता विकसित होए। शिक्षा विभाग ह स्टोरीव्हीवर के संग मिलके फाउंडेशन लिटरेसी नामक कार्यक्रम शुरू करत हावय। ए कार्यक्रम के जानकारी वेबीनार के माध्यम ले दे गे हावय, जेन ल यू-ट्यूब म उपलब्ध हावय।
hne_Deva hne_Deva